جمهورباشقانی رجب طیب اردوغان، آمریکا بیرلشمیش دؤولتلری باشقانی دونالد ترامپ ایله تلفن‌دا دانیشدی.
ایله‌تیشیم باشقانلیغیندان وئریلن آچیقلامادا، اردوغانلا ترامپ دانییشماسیندا ایکی‌لی قونولارین یانی سیرا، سوریه‌ده باش وئره‌ن سون گلیشمه‌لرین مذاکیره اولوندوغو بیلدیریلدی.
آچیقلامادا، اردوغانین، فرانسادا گئچیریله‌ن گ-۷ ذیروه‌سین‌ده ایران قونوسوندا آتیلان آددیملار ایله آمریکا ائلچیسی دیوید سترفیلدین وظیفه‌سینه باشلاماسین‌دان دویدوغو ممنونیتی مخاطبی ایله پایلاشدیغی ایفاده ائدیلدی.
ایکی لیدئرین، تیجارت حجمینین ۱۰۰ میلیارد دلار سویه‌سینه چیخاریلماسی قونوسوندا قرارلارینی یئنی‌دن تایید ائتدیگینین بیلدیریلدیگی آچیقلامادا، آیریجا اسد رژیمی سالدیریلارینین داوام ائتدیگی سوریه‌نین ادلب شهرین‌ده وطنداشلارین قورونماسی و یئنی انسانی بحرانلارین قارشی‌سینین آلینماسی مقصدی ایله ایش بیرلیگینین داوام ائتدیریلمه‌سینین قرارا آلیندیغی وورغولاندی.
